Nathanael West

Nathanael West (1903–1940) var en amerikansk forfatter.

Han vokste opp i New York. Han studerte noen år, men brukte det meste av tiden på å reise og lese. Han arbeidet som nattevakt på et hotell da han fikk ferdigstilt og utgitt sin første roman. Han arbeidet senere som manusforfatter i Hollywood.

De mest kjente verkene fra hans hånd er to romaner: Miss Lonelyhearts (1933; på norsk Frøken hjertesukk, 1965), en sort komedie om en New York-journalist som redigerer en spørrespalte, som han blir deprimert av, og The Day of the Locust (1939), en satire om en kunstner i Hollywood.

West og hans kone Eileen McKenney omkom i en trafikkulykke i 1940. West var ikke kjent for et stort publikum mens han levde, men ble i ettertid roset av kritikere og inspirerte yngre forfattere, deriblant Flannery O’Connor.

Både Miss Lonelyhearts og The Day of the Locust er filmatisert.

 Referanser 

 Eksterne lenker 



Kategori:Forfattere fra USA
Kategori:Personer fra New York City
Kategori:Personer fra USA av litauisk opphav
Kategori:Alumni fra Brown University